Pratsosiini

Pratsosiini (Pratsiol) on sydän- ja verisuonisairauksissa käytettävä lääkeaine, kinatsoliinijohdos joka kuuluu alfasalpaajiin. Kemikaalirakenteeltaan pratsosiini muistuttaa hydralatsiinia, joka on sekin eräs vanha verenpainelääke.Lääkkeet ja niiden käyttö, 1977: s. 58 Pratsosiinia on valmistanut Pfizer.PF-76: s. 21 Pratsosiinin kemiallinen kaava on C19H21N5O4, moolimassa 383,401 g/mol ja CAS-numero 19216-56-9.

Lääkkeen etuina pidettiin sen soveltuvuutta sepelvaltimotaudista kärsiville sekä munuaisten vajaatoimintaa poteville. Pratsosiinin käytön ei ilmoitettu laskevan munuaisten veren virtaustiheyttä.PF-76: s. 858a Pharmaca Fennica vuodelta 1976 määrittelee pratsosiinista johtuvia lukuisia haittavaikutuksia, jotka se kuitenkin mainitsee vähäisiksi ja lääkehoitoa keskeyttättöminä. Listan merkittävimmät sivuvaikutukset ovat ruuansulatukseen, sekä hermostolliseen toimintaan — näistä lähinnä mielialaan vaikuttavasti liittyviä, iho-oireilun ohella.PF-76: s. 858b

Lääkkeen antotavat, lääkeainemäärät sekä annostelu
Tämän lääkeaineen ainoa antotapa on suun kautta otettava tabletti. Tableteissa on vaikuttavaa ainetta 1, 2 tai 5 mg/tabletti. Vuorokausiannostelun terapeuttinen leveys on välillä 0,5–20 mg/vrk.

 Lähteet 
 1976 Lääkevalmisteet – Pharmaca Fennica, PF-76. Lääketeollisuusyhdistys ry. sekä Lääketuojat ry. Helsinki, 1976. Painopaikka Länsi-Suomi Oy, Rauma. s. 21 & 858a-b
 Tuomi, Eero & Olli, Marcus & Alfering, Sirkku: Lääkkeet ja niiden käyttö, SHKS-Wsoy, 1977. . (s. 58)

Viitteet

 Aiheesta muualla 
PubChem: Prazosin 
Human Metabolome Database (HMDB): Prazosin 
DrugBank: Prazosin 
Kyoto Encyclopedia of Genes and Genomes (KEGG): Prazosin 
ChemBlink: Prazosin 

Luokka:Alfa-1-salpaajat
Luokka:Verenpainelääkkeet
Luokka:Furaanit
Luokka:Piperatsiinit